CELEX: 62019TN0848
Language: fi
Date: 2020-06-04 00:00:00
Title: Asia T-848/19: Kanne 4.6.2020 – HS v. komissio

17.8.2020   
            
            
               FI
            
            
               Euroopan unionin virallinen lehti
            
            
               C 271/39
            
         
      Kanne 4.6.2020 – HS v. komissio
      (Asia T-848/19)
      (2020/C 271/50)
      Oikeudenkäyntikieli: englanti
      
         Asianosaiset
      
      
         Kantaja: HS (edustajat: asianajajat L. Levi ja A. Champetier)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 12.3.2019 tehdyn päätöksen, jolla kantaja irtisanottiin koeajan päätteeksi,
               
            
                  —
               
               
                  tarvittavilta osin kumoamaan 10.10.2019 tehdyn päätöksen, jolla hylättiin kantajan valitus,
               
            
                  —
               
               
                  velvoittamaan korvaamaan kantajalle aiheutuneen henkisen kärsimyksen, jonka suuruudeksi voidaan arvioida oikeuden ja kohtuuden mukaan 15 000 euroa ja
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa seuraaviin kanneperusteisiin.
      
                  1)
               
               
                  Ensimmäinen kanneperuste perustuu vammaisuuteen perustuvan syrjinnän kiellon rikkomiseen, kohtuullisten mukautusten toteuttamista koskevan velvollisuuden noudattamatta jättämiseen, perusoikeuskirjan 21 artiklan, vammaisten henkilöiden oikeuksia koskevan Yhdistyneiden Kansakuntien yleissopimuksen ja henkilöstösääntöjen 1 artiklan d alakohdan rikkomiseen sekä huolenpitovelvollisuuden noudattamatta jättämiseen.
               
            
                  2)
               
               
                  Toinen kanneperuste perustuu siihen, että henkilöstösääntöjen 34 artiklaa on rikottu, että koeaikaa ei ole ollut mahdollista suorittaa säännönmukaisissa olosuhteissa, että ohjausta ei ole järjestetty ja ettei tavoitteita ole asetettu ja ne ovat olleet epäselviä, että kuulluksi tulemista koskevaa oikeutta on loukattu ja että asiassa on syyllistytty ilmeisiin arviointivirheisiin.
               
            
                  3)
               
               
                  Kantaja vetoaa korvausvaatimuksen osalta vastaajan tekemään virheeseen, aiheutuneeseen vahinkoon sekä virheen ja vahingon väliseen syy-yhteyteen.